Marija Žanna Frigāra

Marija Žanna Frigāra (; dzimusi kā Steina (); 1904. gads Grimo — miršanas gads nav zināms) bija Francijas šahiste un vijolniece, 1927. gada Pasaules čempionāta šahā sievietēm dalībniece. Četrkārtēja Francijas sieviešu šaha čempione (1924, 1925, 1926, 1927).

 Biogrāfija 
1924. gadā Parīzē Marija Žanna Frigāra pēc papildu turnīrā uzvarējusi pirmajā Francijas sieviešu šaha čempionātā. Nākamajos gados vēl trīs reizes atkārtojusi šo panākumu, lai gan divas reizes Francijas sieviešu šaha čempionātā ieņēmusi otro vietu (1925, 1927), taču saglabāja čempiones titulu, jo turnīra uzvarētājai Paulai Švarcmanei nebija Francijas pilsonības. 1924. gadā Beļģijas pilsētā Vestendē ieņēmusi 2. vietu starptautiskajā amatieru turnīrā sievietēm. 1927. gadā Londonā piedalījusies pirmajā Pasaules čempionāta šahā sievietēm, kurā dalījusi 9. - 11. vietu. Pēc 1927. gada šaha turnīros piedalījusies reti.

No septiņu gadu vecuma nodarbojusies ar vijoles spēli. 1920. un 1930. gados kļuvusi par pazīstamu klasiskās mūzikas vijolnieci. 1928. gadā Marija Žanna Frigāra kā pirmā vijole kopā ar Sendenī orķestri piedalījusies viesizrādēs Kanādā.

Otrā pasaules kara laikā, kad Francija bija okupēta, dzīvojusi Nicā, no kurienes tikusi deportēta 1943. vai 1944. gadā. Par viņas nāvi trūkst dokumentāli apstiprinātu ziņu.

 Atsauces 

 Ārējās saites 
Marija Žanna Frigāra vietnē chessbase.com

Kategorija:1904. gadā dzimušie
Kategorija:Vārā dzimušie
Kategorija:Cilvēki ar nezināmu miršanas datumu
Kategorija:Francijas šahisti
Kategorija:Francijas vijolnieces